**uČebné osnovy – Občianska náuka PRE ŽIAKOV S ľahkým STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Ildikó Ádám**

**Pre 9. ročník - schválené PR, dňa: 13.09.2021**

**UČEBNÉ OSNOVY – Občianska náuka 9. ročník pre žiakov ZŠ s ľahkým stupňom mentálneho postihnutia**

**Školský rok: 2021/2022**

**Ročník: deviaty**

**Počet vyučovacích hodín v školskom roku: 1 hodina týždenne - 33 hodín ročne**

# CHARAKTERISTIKA PREDMETU

Občianska náuka cieľavedome ovplyvňuje poznanie a konanie žiakov v duchu humanity, morálky a demokracie. Vedie žiakov k tomu, aby svojimi postojmi a činmi prejavovali občiansku aktivitu, vlastenectvo, pozitívny vzťah k práci a jej výsledkom. Vplýva na žiakov v tom smere, aby si uvedomovali zodpovednosť k sebe, svojim blízkym, národu a celej spoločnosti, aby si uvedomovali svoju národnú a štátnu identitu. Obsah vyučovacieho predmetu je založený na uplatňovaní väzieb výchovy a vzdelávania, na spájaní teoretických poznatkov s osobnou praxou, so životnými zážitkami a skúsenosťami žiakov. Získané poznatky poskytujú žiakom vhodnú orientáciu pre budúci občiansky život. Občianska náuka prináša žiakom právne a ekonomické informácie, ktoré v inom predmete nedostanú. Pozornosť venuje i rozvoju citovej a vôľovej sféry osobnosti žiaka. Integruje poznatky z iných predmetov. Najužšie medzipredmetové vzťahy ju viažu s dejepisom, geografiou, etickou výchovou, materinským jazykom a literatúrou a biológiou.

**CIELE PREDMETU**

* poznať štátne symboly Slovenskej republiky,
* oboznámiť sa so spôsobom voľby prezidenta Slovenskej republiky,
* poznať podmienky aktívneho a pasívneho volebného práva,
* poznať rozdiel medzi parlamentnými a komunálnymi voľbami,
* viesť žiakov k uvedomovaniu si práv a povinností občanov,
* získať základné vedomosti o ekonomickom fungovaní spoločnosti,
* získať základné vedomosti o Zákonníku práce.

**Ročník: deviaty**

**Počet vyučovacích hodín v školskom roku: 1 hodina týždenne – 33 hodín ročne**

|  |  |  |  |  |
| --- | --- | --- | --- | --- |
| Učebné osnovy sú totožné so vzdelávacím štandardom ŠVP pre daný predmet | | | | |
| Počet hodín | Vzdelávacia oblasť | Téma | Proces | Obsah |
| 33 | Človek a spoločnosť | Slovenská republika  Slovenské hospodárstvo  Čo by mal občan vedieť | Vyučovanie realizujeme v konkrétnych situáciách tak, aby bol obsah učiva blízky chápaniu mentálne postihnutých žiakov. Žiaci si osvojujú podmienky práva voliť a byť volený. Vedieme ich k tomu, aby poznali význam základných dokladov občana. Oboznamujeme žiakov so záujmovými organizáciami v mieste ich bydliska. | * Štátne symboly. Prezident Slovenskej republiky. Vláda Slovenskej republiky. Národná rada Slovenskej republiky. Voľby a volebné právo (voľba prezidenta, poslancov NR SR, poslancov do miestnych a regionálnych zastupiteľských orgánov). Základné práva a povinnosti občanov. Slovenská republika – demokratický štát. * Trhové hospodárstvo. Vlastníctvo v demokratickej spoločnosti. Poctivá práca občanov. Peniaze a ich vznik. Peňažné ústavy v trhovej ekonomike. Rodinný a štátny rozpočet. Podnikanie. Sociálna politika štátu. * Doklady občana. Zmenená pracovná schopnosť. Úrady štátnej správy. Zákonník práce. Medziľudské vzťahy na pracovisku. Pracovné problémy a prekážky v práci. Choroba, liečebný poriadok, nemocenské dávky . Záujmové organizácie. Odborová organizácia. Poistenie a sporenie. |
| Prierezová téma naplnená v rámci tematického celku  Osobný a sociálny rozvoj | | | * porozumieť sebe a iným * uvedomiť si svoje postavenie v rodine, v štáte a vo svete * uvedomiť si funkciu manželstva, rodičovstva * hospodárenie v rodine | |